ประกาศกรมสรรพสามิต เรื่อง หลักเกณฑ์ วิธีการ และเงื่อนไข ว่าด้วยการลดหย่อนภาษีสำหรับสินค้าที่ผลิตขึ้นจากสินค้าที่ได้เสียภาษีสรรพสามิตแล้ว
ประกาศกรมสรรพสามิต
ประกาศกรมสรรพสามิต
เรื่อง หลักเกณฑ์ วิธีการ และเงื่อนไข
ว่าด้วยการลดหย่อนภาษี
สำหรับสินค้าที่ผลิตขึ้นจากสินค้าที่ได้เสียภาษีสรรพสามิตแล้ว
----------------------------

 อาศัยอำนาจตามความในมาตรา
๑๐๑ แห่งพระราชบัญญัติภาษีสรรพสามิต 
พ.ศ. ๒๕๒๗
ซึ่งแก้ไขเพิ่มเติมโดยพระราชบัญญัติภาษีสรรพสามิต (ฉบับที่ ๒) พ.ศ.
๒๕๓๔ 
อธิบดีกรมสรรพสามิตกำหนดหลักเกณฑ์ วิธีการ
และเงื่อนไขสำหรับสินค้าที่นำมาใช้เป็นวัตถุดิบ
หรือส่วนประกอบในการผลิตสินค้าซึ่งได้เสียภาษีสรรพสามิตไว้แล้ว
มาหักออกจากจำนวนเงินภาษี
ที่ผู้ประกอบอุตสาหกรรมต้องเสียสำหรับสินค้าที่กำหนดในกฎกระทรวงไว้
ดังต่อไปนี้

 ข้อ ๑
ให้ยกเลิกประกาศกรมสรรพสามิต
เรื่อง หลักเกณฑ์ วิธีการ และเงื่อนไข
ว่าด้วยการลดหย่อนภาษีสำหรับสินค้าที่ผลิตขึ้นจากสินค้าที่ได้เสียภาษีการค้าหรือภาษีสรรพสามิต
แล้ว
ลงวันที่ ๒๕ กรกฎาคม พ.ศ. ๒๕๓๑

 ข้อ ๒
วัตถุดิบหรือส่วนประกอบในการผลิตสินค้าที่ผู้ประกอบอุตสาหกรรมจะ
ขอลดหย่อนภาษีได้นั้น
จะต้องเป็นวัตถุดิบหรือส่วนประกอบที่ได้นำมาใช้ผลิตสินค้าในจำนวนที่มี
การขอชำระภาษี

 ข้อ ๓
ให้นำจำนวนเงินภาษีสรรพสามิตของวัตถุดิบหรือส่วนประกอบในการ
ผลิตสินค้าที่ได้เสียไว้แล้ว
มาหักออกจากจำนวนเงินภาษีสรรพสามิตที่จะต้องเสียสำหรับสินค้านั้น
ได้เท่าจำนวนเงินภาษีสรรพสามิตได้เสียไว้แล้ว แต่ไม่เกินจำนวนเงินภาษีสรรพสามิตที่จะต้องเสีย
สำหรับสินค้านั้น

 ข้อ ๔
ให้ผู้ประกอบอุตสาหกรรมที่ประสงค์จะขอลดหย่อนภาษีสรรพสามิตยื่น
แบบแสดงรายการวัตถุดิบหรือส่วนประกอบในการผลิตสินค้าที่จะขอลดหย่อนภาษีสรรพสามิต
(ภษ. ๐๑ - ๒๙) จำนวน ๓ ฉบับ ต่ออธิบดีหรือผู้ซึ่งอธิบดีมอบหมาย โดยแจ้งปริมาณส่วนผสม
หรือจำนวนวัตถุดิบหรือส่วนประกอบในการผลิตสินค้าต่อหน่วย
กรรมวิธีการผลิตสินค้า และ
หลักฐานอื่นที่อธิบดีหรือผู้ซึ่งอธิบดีมอบหมายกำหนด
หากจะมีการเปลี่ยนแปลงปริมาณส่วนผสม
หรือจำนวนวัตถุดิบหรือส่วนประกอบในการผลิตสินค้าที่แจ้งไว้ให้ผู้ประกอบอุตสาหกรรมขอ
อนุมัติรายการที่เปลี่ยนแปลงนั้นก่อนทำการเปลี่ยนแปลงทุกครั้ง
 ในระหว่างการพิจารณาอนุมัติรายการที่ขอเปลี่ยนแปลงนั้น
ให้ผู้ประกอบ
อุตสาหกรรมดำเนินการเปลี่ยนแปลงปริมาณส่วนผสมหรือจำนวนวัตถุดิบหรือส่วนประกอบในการ
ผลิตสินค้าไปพลางก่อนได้ และการอนุมัติที่ขอเปลี่ยนแปลงให้มีผลนับแต่วันที่ยื่นเรื่องราวเป็นต้นไป
เว้นแต่อธิบดีจะสั่งเป็นอย่างอื่น
และให้ถือว่าเป็นการยกเลิกรายการเดิมที่ได้รับการอนุมัติไว้แล้ว
 การดำเนินการตามวรรคหนึ่ง
ให้ยื่นที่กองวิชาการ กรมสรรพสามิต หรือสำนัก
งานสรรพสามิตจังหวัด ซึ่งเป็นสถานที่ที่ผู้ประกอบอุตสาหกรรมชำระภาษีและให้เจ้าพนักงาน
สรรพสามิต
ซึ่งมีหน้าที่เกี่ยวข้องทำการตรวจสอบและวิเคราะห์วัตถุดิบหรือส่วนประกอบตาม
ความจำเป็นแล้วแต่กรณี

 ข้อ ๕
เมื่ออธิบดีหรือผู้ซึ่งอธิบดีมอบหมายได้อนุมัติรายการวัตถุดิบหรือส่วน
ประกอบในการผลิตสินค้าที่จะขอลดหย่อนภาษีสรรพสามิตตามข้อ ๔
แล้ว ในการลดหย่อนภาษี
สรรพสามิตให้ผู้ประกอบอุตสาหกรรมยื่นแบบแสดงรายการภาษี (ภษ.
๐๑ - ๐๒) พร้อมแบบคำขอ
ลดหย่อนภาษีสรรพสามิตสำหรับวัตถุดิบหรือส่วนประกอบในการผลิตสินค้า
(ภษ. ๐๑ - ๓๐) และ
ให้มีเอกสารสำเนาภาพถ่ายใบเสร็จรับเงินหรือใบกำกับสินค้าที่นำมาใช้เป็นวัตถุดิบหรือส่วน
ประกอบ
รวมทั้งหลักฐานอื่นที่อธิบดีหรือผู้ซึ่งอธิบดีมอบหมายกำหนด รวม ๓ ชุด
และให้ชำระภาษี
โดยนำจำนวนเงินภาษีที่จะขอลดหย่อนมาหักออกจากจำนวนเงินภาษีที่จะต้องเสีย

 ข้อ ๖
ประกาศนี้ให้ใช้บังคับตั้งแต่วันที่
๑ มกราคม พ.ศ. ๒๕๓๕ เป็นต้นไป

 ประกาศ
ณ วันที่ ๑ มกราคม ๒๕๓๕
 
โกวิทย์ โปษยานนท์
 
อธิบดีกรมสรรพสามิต

[รก.๒๕๓๕/๑/๒๕พ/๑
มกราคม ๒๕๓๕]

 ธิดาวรรณ
/ แก้ไข
 ๑๙ ก.ย. ๒๕๔๕
 B+A
(C)